Държавен вестник, бр. 10, 2017 г., стр. 32

СТР.  32	
Д Ъ Р Ж А В Е Н  В Е С Т Н И К 	
БРОЙ  10
6. лица, извършили повторно нарушение 
на обществения ред, и лица, които са били 
задържани в МВР;
7. лица, злоупотребяващи с алкохол или 
зависими от наркотични или други упойващи 
вещества;
8. малолетни и непълнолетни лица, взети 
на отчет в детските педагогически стаи за 
извършени от тях престъпления или противо-
обществени прояви, както и техните родители;
9. лица с наложени наказания или прину-
дителни административни мерки, свързани 
със спортни мероприятия;
10. нарушители на Закона за движение по 
пътищата, лица, лишени от право да упра-
вляват МПС, и управляващи пътни превозни 
средства неправоспособни водачи;
11. извършители на домашно насилие.
Чл. 11. За всяко установено лице по чл. 10, 
ал. 3 се определя необходимостта от осъ-
ществяване на превантивни мероприятия 
спрямо него.
Чл. 12. Характерът и съдържанието на 
индивидуалните превантивни мероприятия 
се определят от личностните особености на 
лицето и социалното му поведение.
Чл. 13. По отношение на лицата, за които 
има достатъчно данни да се предположи, че 
ще извършат престъпления или други право-
нарушения, полицейските органи съобразно 
компетентността им:
1. наблюдават лицето;
2. провеждат индивидуална превантивна 
беседа с лицето;
3. използват близки, роднини и приятели на 
лицето, както и граждани, които се ползват 
с авторитет и могат да окажат положително 
въздействие върху него;
4. предупреждават лицето устно или пис-
мено по установения ред;
5. настаняват малолетни и непълнолетни 
лица в домове за временно настаняване, за-
ловени в скитничество, просия, проституция, 
разпространение или употреба на наркотични 
или други упойващи вещества;
6. издават разпореждания;
7. налагат глоби за неизпълнение на раз-
пореждане;
8. осъществяват административнонаказа-
телна дейност;
9. използват технически средства за явно 
наблюдение;
10. осъществяват оперативно-издирвателна 
дейност;
11. използват медиите и интернет за въз-
действие, разубеждаване и отказване на 
лицата от започване или продължаване на 
общественоопасната им дейност.
Чл. 14. (1) За намаляване на риска дадено 
лице или група лица да пострадат от престъ-
пление полицейските органи съгласно своята 
компетентност:
1. контролират поведението на уязвимите 
групи с оглед предпазването им от трайно 
увеличаване на риска да пострадат от прес-
тъпление;
2. организират системно наблюдение и 
контрол, включително с видеонаблюдение на 
уязвими места;
3. информират, консултират, съдействат и 
подпомагат деца и техните семейства с цел 
недопускане те да пострадат от престъпление;
4. разработват мерки и специални програми, 
включително и с други институции;
5. разработват модели за безопасно поведе-
ние и информират гражданите за тези модели;
6. информират гражданите за начините на 
предпазване от престъпление;
7. информират гражданите за системите 
от технически средства за индивидуална и 
групова защита на имуществото им;
8. използват резултатите от изследвания 
за нивото на риска дадени лица или групи 
да пострадат от престъпления.
(2) Лицата, които обективно притежават 
по-високи рискови качества да пострадат 
от престъпления или вече са пострадали от 
престъпления, се установяват основно сред:
1. самотноживеещи възрастни граждани;
2. лица в неравностойно положение;
3. жертви на трафик на хора;
4. жертви на домашно насилие;
5. деца в риск и деца, настанени в специ-
ализирани институции.
Раздел IV
Предотвратяване и пресичане на престъ-
пления
Чл. 15. (1) Предотвратяването на замисле-
ни или подготвяни престъпления има за цел 
недопускане на тяхното извършване.
(2) Дейността по предотвратяване на 
престъпления представлява разработване и 
осъществяване от полицейските органи на 
комплекс от мероприятия, насочени към:
1. установяване на лица, замислили или 
подготвящи извършването на конкретни 
престъпления;
2. разубеждаване и отказване на лицата от 
извършване на престъпленията;
3. отстраняване на условията и причините, 
благоприятстващи извършването на замисле-
ното или подготвяното престъпление.
Чл. 16. Лицата, замислили или подготвящи 
извършването на престъпления, се установяват 
съгласно чл. 10.
Чл. 17. След получаване на данни за лице, 
замислило или подготвящо извършването на 
престъпление, полицейските органи са длъж-
ни да проверяват достоверността на инфор-
мацията и да вземат мерки за недопускане 
извършване на престъплението.
Чл. 18. (1) Превантивни мероприятия по 
повод замислени или подготвяни престъпления